تورکیه پرزیدنتی رجب طیب اردوغانین دول‌لار یئرینه تورک لیره‌سی ایله تیجارت ائدیلمه‌سینه یؤنلیک 'یئرلی پول چاغیریشینا مرکز بانکین‌دان دا دستک گلدی.
تورکیه جمهوریتی مرکز بانکی باشقانی موراد چئتینکایا، تورک لیره‌سینه چاغیریشی مرکز بانکی اولا‌راق دستکلدیک‌لرینی سؤیله‌دی.
تورکیه جمهوریتی مرکز بانکی باشقانی مورات چئتینکایا، یئرلی پولون دگری‌نین قورونماسی، تیجارت عملیات‌لاردا آنا دییشمه واسطه‌سی اولا‌راق ایستیفاده ائدیلمه‌سی و فینانس قرارلاریندا تورک لیره‌سی‌نین اساس آلینماسی‌نین سون درجه اهمیت‌لی اولدوغونو ایفاده ائده‌رک،
"بورا‌داکی یاناشماسی (تورک لیره دستک چاغیریشی) مرکز بانکی اولا‌راق دستکلییریک. مرکز بانکی‌نین اساس مقصدی اولان قیمت ثابت‌لیگی‌نین تامین ائدیلمه‌سی، تورک لیره‌سی‌نین دگرینی و ایستیفاده‌سینی دستکله‌یه‌جک ان بؤیوک چابا." ایفاده‌لرینی ایستیفاده ائتدی.
"2017-جی ایلده پول و کور سیاستی" موضوعلو توپلانتیدا ائتدیگی سونومدا، یاخین دؤورده یاشانان ارز کورو حرکت‌لری‌نین 2017-جی ایلین بیرینجی چئیرگیندن اعتباراً انفلاسیون اوزرینده محدود نیسبتده تأثیرلی اولاجاغینی ایفاده ائدن موراد چئتینکایا،
"آنجاق بو تأثیرین بؤیوک‌لوگو و زامانلاماسی، اقتصادی فعالیت، کور اویناق‌لیغی، گؤزلمه‌لر کیمی بیر چوخ فاکتورا باغلی اولا‌راق شکیل‌لنه‌جک. سون دؤوردکی ارز کورو گلیشمه‌لری و وئرگی نیظاملاما‌لارینا باخمایا‌راق قیدا قیمت‌لرین‌دکی مثبت گؤرونتو و ایچی طلب‌دکی مولاییم سئیر سببیله یوزده 7،5 اولان 2016 ایل سونو انفلاسیون تخمینیمیزین قوروماقداییک. " شکلینده دانیشدی.
